Előterjesztő: dr. Poczok Szabolcs jegyző

Előterjesztést készítette: dr. Poczok Szabolcs jegyző

Előzetesen tárgyalja: Pénzügyi és Településfejlesztési Bizottság

Mellékletek:

* 1. melléklet – határozati javaslat

Elfogadás módja: -

Tárgykört rendező jogszabályok:

* a közszolgálati tisztviselőkről szóló 2011. évi CXCIX. törvény (Kttv.),
* az igazgatási szünetről szóló 2023. évi XXVI. törvény

**Előterjesztés**

**a Bábolnai Közös Önkormányzati Hivatalban elrendelendő 2026. évi igazgatási szünetről**

**Tisztelt Képviselő-testület!**

A Képviselő-testület az igazgatási szünetről szóló 2023. évi XXVI. törvény 7. § (1) bekezdés a) pontja szerint igazgatási szünetet rendelhet el.

Az igazgatási szünet célja, hogy a szabadságok ütemezése egész évre tekintve kiegyensúlyozottabb legyen. Természetesen az igazgatási szünet időtartama alatt az ügyeleti készenlét biztosításáról és a rendkívüli események kezeléséről a Bábolnai Közös Önkormányzati Hivatal jegyzője gondoskodik.

Javaslom, hogy 2026-ban az alábbi időpontban kerüljön sor igazgatási szünet elrendelésére:

* 2026. december 23-tól 2027. január 3-ig. (5 munkanap)

A Bábolnai Közös Önkormányzati Hivatal esetén mindkét település Képviselő-testületének egybehangzó határozatokat kell hoznia.

Bábolna, 2026. január 19.

dr. Poczok Szabolcs s.k.

jegyző

1. melléklet a – határozati javaslat

Bana Község Önkormányzata Képviselő-testületének

……/2026. (II. 11.) sz. határozata

Bana Község Önkormányzata Képviselő-testülete:

1. a Bábolnai Közös Önkormányzati Hivatal banai kirendeltségén

* 2026. december 23-tól 2027. január 4-ig. (5 munkanap)

igazgatási szünetet rendel el.

1. az elrendelt igazgatási szünet kapcsán, a zavartalan feladatellátás érdekében felkéri a jegyzőt a szükséges munkaszervezési intézkedések megtételére, valamint a lakosság és a társhatóságok előzetes tájékoztatására.

**Felelős:** Jegyző

**Határidő:** 2026. december 21.